Lav et referat af nedenstående tekst:

Tekst:
I forsøget på at tage presset fra kommunens dagplejere og dagtilbud har Aalborg Kommune gjort brug af et nyt greb: Penge. De vil sende et beløb af sted til forældre, der ønsker at hjemmepasse deres børn. Ordningen, som er politisk bestemt, bygger på lovgrundlaget fra dagtilbudsloven og skal tilmed give familier mulighed for at være sammen med deres eget barn længere tid end barselsperioden, hvis de ønsker det. - Vi har stigende børnetal i Aalborg Kommune, og det er naturligvis skønt. Så nu prøver vi den her ordning og holder nøje øje med den undervejs for at se, om det kan være et led i at komme kommende udfordringer i møde, siger rådmand for Børn og Unge i Aalborg Kommune, Morten Thiessen (K) og fortsætter: - Nogle gange skal man prøve noget af, og vi er klar til at blive både bekræftet, overrasket og/eller klogere undervejs, siger han. I bunden af artiklen kan du se, hvor stort tilskuddet er. Den toårige forsøgsordning træder i kraft 1. august og er vedtaget af Børne- og Undervisningsudvalget i Aalborg Kommune. Kommunen ved endnu ikke, hvor mange der vil gøre brug af tilbuddet. - Jeg er glad for, at vi kan være med til at understøtte det gode familieliv og give forældre muligheden for at bruge mere tid sammen med deres børn, mens de er små, og jeg håber, at det også smitter positivt af på dagtilbudsområdet, siger Morten Thiessen. Sådan ansøger man Fra midt maj 2023 kan forældre ansøge om tilskud til at hjemmepasse. Ansøgningen er en digital blanket, der skal udfyldes. Mere information og link til blanket kan findes på Aalborg Kommunes hjemmeside fra midt maj. Læs mere om muligheden for hjemmepasning på Aalborg Kommunes hjemmeside Muligheden for hjemmepasning er en toårig forsøgsordning, som evalueres i 1. halvår af 2025. Herefter bliver der taget stilling til, om tilskuddet til hjemmepasning skal gøres permanent.

Referat:
Kommune vil give forældre tilskud til at hjemmepasse deres børn.